**Adin Hebib** (Mostar, 11. 3. 1955. – ), bosanskohercegovački akademski slikar.

Biografija
----------

Hebibi korjene vuku iz Mostara u Hercegovini, grada u kojem je Mimar Hajrudin bio glavni arhitekta čuvenog **Staroga mosta** koji je jedan od temeljnih inspiracija i čest motiv u djelima poznatog bosansko hercegovačkog slikara. Sa slikanjem je započeo još kao dijete, a 1978. je završio Akademiju lijepih umjetnosti u Beogradu. 1980-ih godina boravi u Parizu gdje se usavršava i specijalizira ekspresionizam kod prof. Borisa Cikalovskog.

U okviru studijskih putovanja boravio je od 1975. do 1977. Pariz (prof. B. Cikalovski), 1979. Bruges (N. Mariks), 1979. Innsbruck (prof. Gerhard Schwarc), 1987. Costa Brava (prof. P. E. Lucesto), 1990. Cairo (prof. Faruk Hosni), 1994. Ftankfurt, 1995. Hoffplat i 1997. Atlanta (prof. David Heald Rowe), 1999. New York (prof. Koan Jeff Baysa).

Djela
-----

Djela Adina Hebiba nalaze se širom svijeta. Posebno je ponosan na murale koji se nalaze u Washingtonu "Konfesije Bosne i Hercegovine", 1998. kombinovana tehnika, 5,40x2,40 m. Zajednički rad Mia Hebib, Edina Selesković i Adin Hebib, na tornju "Plava Prizma" – Avaz Biznis Centar, kombinovana tehnika, 3,20x2,50 m. "Moj život u 50 slika", kao i mural "Nastanak planete Zemlje" 19,20x6,50 m. 2004. u istom objektu koji je radio sa Edinom Selesković (New York). Mural u Coca-Cola Headquaters Sarajevo, "Istorija BiH ", 2000. kombinovana tehnika, 2,20 x 6,20 m, te mural u "Elements" – Importane Centar Sarajevo, "Američki San na Bosanski Način", 2008. kombinovana tehnika 2,63 x 4,12 m.

Otkupljena djela nalaze se: Vatikan, Bundess Presidium, Gradske vijećnice gradova: Zagreb, Göteborg, Bad Godesberg, Innsbruck, Oslo, Trieste, Istanbul, Sarajevo, Martinique, Bretten. Kod gospode: Branko Roglić, Nadan Vidošević, Ivica Mudrinić, Stjepan Mesić, Anto Baučić, Ante Žužul, ŽeljkoVukman, Želimir Dundić,Gojko Šušak,David Dolinar,Zdenko Protudjer (Hrvatska); Amir Delibašić, Mirsad Nazifović, Gavrilo Bobar, Mirsad Čizmo, Halid Bešlić, Husein Smajlović, Mirsad Kacila, Rusmir Mesihović, Fahrudin Radončić, Enver Kreso, Zlatko Bevanda, Goran Jovanović, Zlatko Dizdarević, Andrija Vasilj, Sanel Kusturica, Željka Krkoška, obitelj Beglerović – mama i sin, Mehmed Kavgić, Zlatan Salković, Mirza Berbić, Nusret Softić (BiH); Edvinas Navickas (Litvanija); Momo Šarenac, Milan Kučan (Slovenija); Sven Bishlof, Gilberto Plahuta (Italija); Hans Dietrich Genscher, Klaus Kinkel, braća V. Bogner (Njemačka); obitelj Robert Bosnjak (Svicarska); obitelj Jaksa Bosnjak (Svicarska); Jacques Chirac (Francuska); William Clinton (SAD); Sulejman Demirel, Recep Tayyip Erdoan (Turska); Mohamed Mahatir (Malezija); Džemila Arnautović (Australija); te ambasadori u BiH: SAD-a, Turske, Austrije, itd.

Izložbe
-------

Priredio je više od 40 samostalnih izložbi u zemlji i bivšoj Jugoslaviji, te inozemstvu (Mannheim, Bretten, Karlsruhe, Baden-Baden, Dusseldorf, Bonn, Innsbruck, Bruges, Cairo, Kuvajt, Frankfurt, Goeteborg, Kopenhagen, Trst, Wesseling, Oslo/Sandvika, Washington, Istanbul, Martinique, Mostar, Zagreb, Sarajevo, New York, London, Ljubljana, Tuzla, Zenica, Kastav, Dubrovnik...).

Nagrade
-------

Adin Hebib je dobio jedanaest evropskih prvih nagrada za grafički dizajn. Dobitnik je i niza drugih stručnih nagrada i priznanja:

* Prva nagrada na izložbi za mlade slikare u Nišu, YU, 1986.
* Medalja za umjetničko djelo i prezentaciju vizuelnog naslijeđa mladih umjetnika "IG Metall" Karlsruhe, 1987.
* Prva nagrada za dizajn plakata i scene na pozorišnom festivalu "Sterijino pozorje", "Naš mali grad" u režiji S. Žigona, 1988.
* Umjetnička monografija grada Brettena – "Europa Union Deutschland", 1988.
* Prva europska nagrada za mlade slikare za studiju "Ovo nije prilika za moju kćer" – "Europa Union Deutschland", 2004.
* Prva nagrada za Novogodišnju poštansku marku "Život", 2009. Nagrada za izložbu godine Ljubljana.

Privatni život
--------------

Roditelji su mu Munevera i Muhamed Hebib, a djeca Mia, Din i Hena. Od 1998. u braku je s Delilom Hebib. Njegova najstarija kćer, Mia Hebib, poznata je dizajnerica nakita sa stalnom adresom u New Yorku, gdje vrlo uspješno vodi svoju tvrtku Oblik Atelier. Njezin nakit se nalazi na stranicima američkog Voguea, a nerijetko ga nose Hollywoodske zvijezde kao što je Beyonce, Linda Evangelista. Adin Hebib je u Sarajevu na Čakaluši otvorio i svoju umjetničku galeriju "Slikar" gdje se uz čašu vina ili kavu moglo razgledati njegov umjetnički opus, kao i nakit Oblik Atelier, no Galerija je trenutno zatvorena. Hebib ističe da je najponosniji na svoju djecu, a nerijetko ga se može vidjeti na raznim događanjima u gradu Sarajevu u društvu poznatih ličnosti. Čest je gost na brojnim televizijama i uredno puni novinske stupce isječcima iz svoga života. Ljubitelj je dobre kapljice, a nakon dva propala braka uspješno se skrasio sa svojom Delilom te su skupa već 22 godine.